PATVIRTINTA

Gimnazijos direktoriaus

2021 m. vasario 3 d.

įsakymu Nr. V- 37

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS PAILGINTOS DIENOS GRUPĖS PASLAUGOS TEIKIMO TVARKOS APRAŠAS**

1. **BENDROSIOS NUOSTATOS**
2. Pailgintos dienos grupės paslaugos teikimo Pagėgių sav. Vilkyškių Johaneso Bobrovskio gimnazijoje tvarkos aprašas (toliau – Aprašas) reglamentuoja Vilkyškių Johaneso Bobrovskio gimnazijos mokamos pailgintos dienos grupės veiklą.
3. Apraše vartojamos sąvokos:

Mokykla – Vilkyškių Johaneso Bobrovskio gimnazija (juridinis asmuo).

Pailgintos dienos grupė – tai tėvų (globėjų, rūpintojų) prašymu suburta grupė vaikams/mokiniams, kuriems teikiama neformaliojo švietimo paslauga po pamoką.

1. Pagėgių sav. Vilkyškių Johaneso Bobrovskio gimnazija, steigdama pailgintos dienos grupę vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Lietuvos Respublikos švietimo ir mokslo ministerijos norminiais aktais, Pagėgių savivaldybės tarybos 2018 m. rugsėjo 20 d. sprendimu Nr. T – 139 bei kitais teisės aktais ir šiuo Aprašu.
2. Grupės paslauga yra mokama ir teikiama mokyklos.
3. **GRUPĖS VEIKLOS TIKSLAS IR UŽDAVINIAI**
4. Grupės veiklos tikslas – plėtoti vaikų socializacijos galimybes, užtikrinti saugų, kryptingą vaikų ugdymą ir užimtumą po pamokų.
5. Grupės veiklos uždaviniai

6.1.gerinti vaikų ugdymo(si) kokybę, plėtoti užimtumo kryptis ir formas;

6.2.skatinti vaikų užimtumą, jo įvairovę.

1. **GRUPĖS STEIGIMAS**
2. Grupė steigiama pagal tėvų ( globėjų, rūpintojų ) prašymus, suderinus su gimnazijos direktoriumi.
3. Mokinių amžius, mokinių skaičius ir veiklos laikas apibrėžiamas dvišalėje sutartyje tarp mokinių tėvų ( globėjų, rūpintojų ) ir mokyklos.
4. Grupės veikla grindžiama gimnazijos direktoriaus įsakymu patvirtintu Pailgintos dienos grupės paslaugos teikimo tvarkos aprašu.
5. Į grupę mokiniai priimami tėvams pateikus rašytinį prašymą.
6. **GRUPĖS DARBO ORGANIZAVIMAS**
7. Grupės veikla vykdoma mokslo metais.
8. Grupės darbas organizuojamas pagal sudarytą ir suderintą su gimnazijos direktoriaus pavaduotoja ugdymui grupės veiklos planą ir dienotvarkę.
9. Grupės pedagogai vykdo saugią vaikų/mokinių priežiūrą, kryptingą pažintinę, meninę, sportinę veiklą grupės patalpose ar lauke.
10. Informuoja tėvus ( globėjus, rūpintojus ) apie vaikų/mokinių savijautą, sveikatą, elgesį, veiklą pailgintos dienos grupėje.
11. Tėvai ( globėjai, rūpintojai ) turi teisę savo vaikams parinkti grupės lankymo trukmę.
12. Pailgintos dienos grupės darbo laikas:

16.1. nuo 13 val. Iki 17 val.;

16.2. pailgintos dienos grupės paslauga neteikiama Mokslo ir žinių dieną bei Tarptautinę mokytojo dieną.

17. Vienam vaikui/mokiniui teikiamos pailgintos dienos grupės mėnesio paslaugos įkainis – 1 Euras.

18. Grupę lankančių mokinių tėvų (globėjų, rūpintojų) įmokų už ugdymą pailgintos dienos grupėje apskaita tvarkoma teisės aktų nustatyta tvarka.

19. Grupės paslaugos mokestis nemokamas tik vaiko/mokinio ligos metu.

20. Pagal tėvų pageidavimus jų lėšomis mokiniams gali būti organizuojamas maitinimas mokykloje.

1. **PAILGINTOS DIENOS GRUPĖS PEDAGOGO ATSAKOMYBĖ**
2. Užtikrinti mokinių saugumą.
3. Teikti pagalbą, mokiniams atliekant namų darbus.
4. Užtikrinti namų darbų atlikimo kokybę (patikrinti žinių įsisavinimą).
5. Ugdyti mokinių kūrybiškumą, vykdyti įvairialypę ugdymo(si) veiklą, atitinkančią mokinio poreikius ir gebėjimus.
6. Ugdyti sveikos gyvensenos įgūdžius.
7. **BAIGIAMOSIOS NUOSTATOS**

26. Grupės veiklos priežiūrą atlieka gimnazijos direktoriaus pavaduotoja ugdymui ir kitos kontrolės funkcijas vykdančios institucijos.

­­­­­­­­­­­­­

SUDERINTA

Gimnazijos tarybos posėdyje

2021-02-03

Protokolas Nr. 2